Document ID: 31983R1759

*****
ΚΑΝΟΝΙΣΜΟΣ (ΕΟΚ) αριθ. 1759/83 ΤΗΣ ΕΠΙΤΡΟΠΗΣ
της 29ης Ιουνίου 1983
περί τροποποιήσεως του κανονισμού (ΕΟΚ) αριθ. 1728/70 με τον οποίο καθορίζονται οι κλίμακες προσαυξήσεων και μειώσεων στον τομέα του ακατέργαστου καπνού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1461/82 (2), και ιδίως το άρθρο 5 παράγραφος 6 και το άρθρο 6 παράγραφος 10,
Εκτιμώντας:
ότι ο κανονισμός (ΕΟΚ) αριθ. 1728/70 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2728/81 (4), καθόρισε τις κλίμακες προσαυξήσεων και μειώσεων για τον καπνό σε φύλλα και τον δεμετοποιημένο καπνό· ότι στις κλίμακες αυτές η ποικιλία Forchheimer Havanna II c, η οποία αρχικά είχε συμπεριληφθεί με αύξοντα αριθμό 1, κατατάχθηκε τελικά με αύξοντα αριθμό 11, λόγω της ομοιότητάς της με τις ποικιλίες που περιλαμβάνονται σ' αυτόν τον αύξοντα αριθμό δίχως ωστόσο να τροποποιηθούν για το λόγο αυτό οι προβλεπόμενες για τις ποικιλίες αυτές κλίμακες·
ότι για την ποικιλία αυτή πραγματοποιήθηκαν σημαντικές τροποποιήσεις κατά τη διάρκεια των τελευταίων συγκομιδών τόσο όσον αναφορά τις εμπορικές μεθόδους όσο και το ύψος της παραγωγής· ότι σήμερα η ποικιλία Forchheimer Havanna II c είναι η ποικιλία η παραγωγή της οποίας είναι η σημαντικότερη σε σχέση με τις υπόλοιπες ποικιλίες που συμπεριλαμβάνονται στον αύξοντα αριθμό 11· ότι, ως εκ τούτου, φαίνεται συμφέρον να τροποποιηθούν οι κλίμακες προσαυξήσεων και μειώσεων οι οποίες προβλέπονται για τις ποικιλίες που περιλαμβάνονται στον αύξοντα αριθμό 11 σε συνάρτηση με την ιδιαίτερη κατάσταση της προαναφερθείσας ποικιλίας·
ότι, τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1728/70 τροποποιείται ως εξής:
1. Το παράρτημα Ι αντικαθίσταται από το παράρτημα του παρόντος κανονισμού.
2. Στο παράρτημα ΙΙ το κείμενο το οποίο αφορά τον αύξοντα αριθμό 11 αντικαθίσταται από το ακόλουθο κείμενο:
1.2.3.4.5 // // // // // // «11. // α) Forchheimer Havanna II c // 109 // 100 (1) // 58» // // β) Nostrano del Brenta // // // // // γ) Resistente 142 // // // // // δ) Gojano // // //
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την εσοδεία 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 29 Ιουνίου 1983.

Labels: 3
2
17